Arkadi Popov

Arkadi Popov (sündinud 30. oktoobril 1971) on Eesti arst ja tervishoiujuht, aastatel 2020–2025 Lääne-Tallinna Keskhaigla juhatuse esimees, aastast 2025 AS-i Tallinna Haigla juhataja. Koroonapandeemia alguses Eestis oli ta Terviseameti kriisistaabi hädaolukorra meditsiinijuht.Kirsti Vainküla. Aasta inimene valitud! 17 põhjust, miks eriolukorra haiglatsaar Arkadi Popov on selle kevade parim inimene Eestis Eesti Ekspress, 2. aprill 2020 (vaadatud 4. aprillil 2020)Kirsti Vainküla. Hädaolukorra meditsiinijuht Arkadi Popov: juunikuuks võiks olukord olla normaliseerunud ainult ühel juhul, kui... Eesti Ekspress, 25. märts 2020 (vaadatud 4. aprillil 2020)

Haridus
Ta on õppinud Tartu Ülikoolis arstiteadust (lõpetas ülikooli ravi erialal 1995. aastal) ja Peterburis psühholoogiat.

Töö
Popov on olnud Põhja-Eesti Regionaalhaigla kiirabikeskuse juhataja. Tema juhtimisel algatati Eestis telemeditsiini projekt, mis vahendab arstiabi üle interneti maale, väikesaartele ja kiirabiautodesse.

2019. aastal alustati Popovi eestvedamisel projekti Kopter, mille raames saadetakse liiklusõnnetuses raskelt vigastada saanud kannatanule appi PPA helikopter reanimobiilibrigaadiga ning patsient toimetatakse sündmuskohalt otse Põhja-Eesti traumakeskusse, mis võimaldab säästa kuni 45 minutit aega.VAATA PILTE JA VIDEOT! Esimesest juulist sõidab raskematele liiklusõnnetustele appi Regionaalhaiglast helikopter. Pealinn, 29. juuni 2020 Regionaalhaigla reanimobiilid hakkasid esimestena Eestis kasutama haiglaeelselt vereprodukte ja ultrahelidiagnostikat.

Popov on korraldanud kriisiõppusi. Näiteks 2006. aastal organiseeris ta õppuse "Pandora", kus harjutati Regionaalhaiglas valla pääsenud nakkushaiguse isoleerimist ning tõkestamist. Selle käigus kirjutati Regionaalhaigla jaoks kriisiplaan, mis sai peaaegu valmis. 2019. aastal harjutati tema käe all Ebola pandeemia käsitlemist. Sama aasta septembris korraldas Popov haiglatele suurõnnetuseõppuse "Pattaya tuul", kus harjutati reageerimist ohtliku viirusnakkuse leviku korral Aasiast Eestisse. Jälgides koroonaviiruse levikut Hiinas (enne kui see rahvusvahelise pandeemia mõõtmed võttis) ja nähes Wuhanis toimuvat hea kriisisimulatsiooni stsenaariumina, kavandas ta 2020. aasta sügiseks "Pattaya tuule" jätkuõppuse "Wuhani vaikus". Sealt pärinev viirus jõudis aga Eestisse juba enne plaanitud õppust.Heliis Raudsik. FAKTIKONTROLL | Ei, Arkadi Popov ei planeerinud pandeemiat. Kriisiõppus "Wuhani vaikus" planeeriti pärast Wuhani koroonakolde algust. Eesti Päevaleht, 25. november 2020Rahva lemmikarst Arkadi Popov: arstide kollegiaalsus on tähtis. Regionaalhaigla koduleht

24. märtsil 2020 määrati Popov ametisse terviseameti kriisistaabi hädaolukorra meditsiinijuhina. Terviseametile alluva meditsiinijuhi kohal oli tema ülesanne kuni 9. juunini koordineerida Eesti raviasutuste tegevust hädaolukorra vältel üle Eesti ning tal oli õigus anda korraldusi tervishoiuteenuste ümberkorraldamiseks.Terviseameti kriisistaabiga liitus Regionaalhaigla kiirabikeskuse juhataja dr Arkadi Popov PERHi pressiteade, 24. märts 2020 (vaadatud 4. aprillil 2020)

Alates 5. detsembrist 2020 kuni 2025. aasta lõpuni on ta Lääne-Tallinna Keskhaigla juhatuse esimees."Arkadi Popov sai Lääne-Tallinna keskhaigla uueks juhiks" ERR, 20. oktoober 2020 
24. oktoobril 2025 valiti Arkadi Popov AS Tallinna Haigla juhatajaks, ta asub ametisse 1. novembrist.Tallinna ühendhaigla juhiks sai Arkadi Popov, ERR uudised, 24.10.2025 

Arkadi Popov on Eesti Erakorralise Meditsiini Arstide Seltsi (2012. aastast) ja mittetulundusühingu Eesti Kiirabiliit (2015. aastast) juhatuse liige.Arkadi Popov, teatmik.ee (vaadatud 4. aprillil 2020)

Popov on mänginud Ilmar Raagi mängufilmis "Kertu" (2013) kiirabimeeskonna juhti.

Tegevus poliitikas
2021. aasta kohaliku omavalitsuse volikogude valimistel kandideeris Popov Keskerakonna nimekirjas ja valiti 2438 häälega Tallinna linnavolikogu liikmeks.

Ta kandideeris 2023. aasta valimistel Riigikokku, sai valimisringkonnas nr 3 (Tallinna Mustamäe ja Nõmme linnaosad) 1488 häält ning ei osutunud valituks.

Tunnustus
 2020 – Tallinna Lastehaigla kolleegipreemia koostöö käivitamise eest Lastehaigla ja PERHi erakorralise meditsiini osakonna ja kiirabi vahel
 2020 – aasta kodanikAasta kodanik 2020 on Arkadi Popov. ERR, 24. november 2020
 2020 – Postimehe aasta inimeneGALERII JA VIDEO ⟩ Postimehe aasta inimene 2020 on doktor Arkadi Popov. Postimees, 5. jaanuar 2021
 2020 – PressisõberPressisõber on Arkadi Popov. Eesti Meediaettevõtete Liit, 9. detsember 2020
 2020 – Ene Hioni Fondi stipendiumEne Hioni Fondi stipendiaat on arst Arkadi Popov. Postimees, 17. september 2020
 2021 – Eesti Punase Risti III klassi teenetemärkRiigi teenetemärkidega tunnustatakse 152 inimest. Vabariigi Presidendi Kantselei, 23. veebruar 2021
 2021 – Tallinna teenetemärk 
 2022 – Harjumaa teenetemärk

Teoseid
 Aleksander Sipria, Vassili Novak, Aire Veber, Arkadi Popov, Veronika Reinhard, Georgi Slavin. "Out-of-hospital resuscitation in Estonia: a bystander-witnessed sudden cardiac arrest". European Journal of Emergency Medicine, vol. 13, issue 1, pp. 14-20, 1 February 2006
 Raul Adlas, Andras Laugamets, Pille Tammpere, Raul Jalast, Riho Männik, Monika Grauberg, Arkadi Popov, Andrus Lehtmets, Margus Kamar, Riina Räni, Veronika Reinhard, Ülle Jõesaar, Marius Kupper, Ahti Varblane, Marko Ild, Katrin Koort. "Erakorralise meditsiini tehniku käsiraamat". Tallinn 2014

Viited

Välislingid
 Ingrid Veidenberg Arkadi Popov: elustasin 15-aastaselt oma kliinilises surmas ema ja otsustasin – ma võiksin olla arst EPL, 17. aprill 2020
 Kirsti Vainküla. Aasta inimene valitud! 17 põhjust, miks eriolukorra haiglatsaar Arkadi Popov on selle kevade parim inimene Eestis Eesti Ekspress, 2. aprill 2020
 Kirsti Vainküla. Hädaolukorra meditsiinijuht Arkadi Popov: juunikuuks võiks olukord olla normaliseerunud ainult ühel juhul, kui... Eesti Ekspress, 25. märts 2020
 Terviseameti kriisistaabiga liitus Regionaalhaigla kiirabikeskuse juhataja dr Arkadi Popov PERHi pressiteade, 24. märts 2020
 https://etvpluss.err.ee/1133596/istorii-uspeha

Kategooria:Eesti arstid
Kategooria:Tartu Ülikooli arstiteaduskonna vilistlased
Kategooria:Aasta kodanikud
Kategooria:Eesti Punase Risti III klassi teenetemärgi kavalerid
Kategooria:Sündinud 1971